EkBass/fiwiki-20250220-pages-articles huggingface dataset:
Adrastos Afrodisiaslainen

Adrastos Afrodisiaslainen (, ; 100-luku jaa.) oli antiikin kreikkalainen peripateettiseen koulukuntaan kuulunut filosofi. Hän oli kotoisin Afrodisiaksesta Kaariasta. Adrastos kirjoitti tutkielman Aristoteleen teosten ja tämän filosofisen järjestelmän järjestämisestä. SimplikiosSimplikios: Praefat. in viii. lib. Phys. ja Akhilleus Tatios lainaavat tätä teosta. Porfyrios puolestaan lainaa hänen Platonin Timaiosta käsitellyttä kommentaariaan,Porfyrios: Harmonica Ptolemaei, p. 270. ja Galenos Aristoteleen Kategorioita käsitellyttä tutkielmaa. Yksikään näistä ei ole säilynyt nykyaikaan.Jowett, Benjamin: "Adrastus", teoksessa Adrastos oli myös kyvykäs matemaatikko. Theon Smyrnalainen lainaa usein hänen harmoniikkaa käsitelleitä kirjoituksiaan teoksensa Matematiikasta joka on hyödyksi Platonin ymmärtämiseksi säilyneissä osissa. Gerhard Johann Vossius sanoi 1600-luvulla Vatikaanin kirjaston sisältävän Adrastoksen teoksen Harmoniikasta (, Peri harmonikōn) käsikirjoituksen. Se ei kuitenkaan vaikuta säilyneen, tai sitten Vossius erehtyi asiassa. == Lähteet == Luokka:Peripateettiset filosofit
Kuulalaakeri

Kuulalaakeri on laakeri, jonka kahden pyörivän pinnan välissä on kuulia. Kuulalaakeri kuuluu vierintälaakereiden ryhmään. Metallikuulat vierivät laakeripintojen välissä ja vierinnästä muodostuva kitka on pääsääntöisesti pienempi kuin liukulaakerin liu'unnassa muodostuva kitka. Kuulalaakeri tulee toimeen liukulaakeria vähemmällä voitelulla. Kuulalaakerit voivat kantaa kuormaa säteittäissuunnassa sekä akselin suunnassa. Kuulalaakeri on tästä syystä monikäyttöinen laakeri ja yleisesti käytetty. Kottikärryn pyörä on kuulalaakeroitu, samoin polkupyörän pyörät ovat kuulalaakeroidut. Yhteistä näille on verrattain kevyt kuorma, jota kuulat jaksavat kantaa. Raskaampia kuormia varten on rullalaakeri tai kartiolaakeri esimerkiksi auton peräkärryssä pyörän navassa. Polkupyörissä on sekä tehdasvalmisteisia kiinteiksi kupeiksi puristettuja suljettuja kuulalaakereita että purettavia kuulalaakereita, joissa akselille ruuvattavat "nopat" tai kartiot pitävät irtolaakereita pyörimässä vapaasti laakerin sisällä. Yksittäiset kuulat täytyy poimia tai asentaa yksitellen, mutta purettavissa kuulalaakereissa voi olla myös kuularengas, johon irtolaakerit voidaan asettaa. Molempia kuularenkaallisia tai irtokuulilla varustettuja laakereita käytetään. Polkupyörän navassa käytetään yleisesti purettavaa laakeria, jota voi säätää kartiosta sekä lukkomutterista. Näin laakerin välys saadaan halutuksi. Laakerin huoltaminen on helppoa, kun sen voi purkaa avaamalla ruuvin akselilla. Tehdaslaakerit eivät ole yhtä helposti avattavia. Ne ovat yksi komponentti ja vaihdetaan yhtenä komponenttina yleensä puristussovitteella prässättynä ja vedetään ulos ulosvetäjällä.Facta 2001 s. 517 ==Lähteet== == Aiheesta muualla == Luokka:Laakerit
Muikkuravintola Sampo

Muikkuravintola Sampo on 18. toukokuuta 1931 avattu kuopiolainen muikkuruokiin erikoistunut ravintola, jonka perusti Osuusliike Työkansa. Sampo on palkittu vuonna 1994 muikkuruoistaan Suomen Paras muikkuravintola -palkinnolla Muikut ovat kuuluneet listalle aina, mutta varsinainen muikkulista tehtiin vuonna 1978, ja sen jälkeen lista on pysynyt yhtä muutosta lukuun ottamatta samana.Muikuistaan Sampo tunnetaan (arkistoitu linkki) Asiakaspaikkoja ruokaravintolassa on 79 ja nykyisin ravintolaa hoitaa Restel.Kuopioinfo (arkistoitu linkki) ==Rakennus== Jugendvaikutteisen liiketalon rakennutti vuonna 1911 kauppias Samuli Niskanen. Talossa ovat toimineet muun muassa elokuvateatteri Pohjantähti ja Osuusliike Kalla.Pohjois-savon muisti, Kauppakatu 13, Sammon talo ===Pohjantähti=== Tiloissa vuosina 1912–1916 toiminut Elokuvateatteri Pohjantähti oli aikanaan Kuopion ”uusimmanaikainen, kodikkain ja hienoin” elokuvateatteri. Esimerkiksi maaliskuussa 1913 teatterissa esitettiin Minna Canthin Sylvi, ”ensimmäinen suomalainen tunnin kestävä taidefilmi, murhenäytelmä 3:ssa osassa”, kuvia tapahtumista ja uutisia. Tausta- ja väliaikamusiikista huolehti salonkiorkesteri. ==Lähteet== *Viikkosavo, (2006 nr.77 s.9) Hei mampoo, Kaappakavun alapiässä on Sampoo... *Larnemaa, Ritvos, Hedenström: Suomalainen ruokaretki, s. 147–148. Tammi 2001 ===Viitteet=== ==Aiheesta muualla== * Muikkuravintola Sampo Luokka:Ravintolat Kuopiossa Luokka:Restel Luokka:E-liikkeen rakennukset
Komtuuri

Komtuuri (, seuralainen) oli hengellisten ritarikuntien, erityisesti saksalaisen ritarikunnan ja johanniittojen, provinssin alaosaston, komturian, päällikkö. Provinssi oli tuolloin kohtalaisen suuri alue, kuten esimerkiksi Liivinmaa. Tämän aluehoitajan tehtävänä oli varsinkin alueensa taloudellisten asioiden hoitaminen ja hän asui alueensa suurimmassa linnassa. Komtuuria käytetään edelleen arvonimenä joissakin nykyisissä kunniaritarikunnissa. ==Lähteet== * Otavan iso tietosanakirja, Otava 1962 * Uusi tietosanakirja, Tietosanakirja oy 1962 * Nordisk familjebok, Nordisk familjeboks förlags 1911 Luokka:Arvonimet Luokka:Saksalainen ritarikunta
Eat the Heat

Eat The Heat on Accept-yhtyeen vuonna 1989 julkaistu kahdeksas studioalbumi. Levyllä laulaa yhdysvaltalainen David Reece. Albumi on yhtyeen ainoa levy ennen paluuta, jolla laulaa muu kuin Udo Dirkschneider. == Kappaleet == # # # # # # # # # # == Kokoonpano == * David Reece – laulu * Jim Stacey – kitara * Wolf Hoffmann – kitara * Peter Baltes – basso * Stefan Kaufmann – rummut == Arvostelut == * Metalliluola: / == Lähteet == == Aiheesta muualla == * * Luokka:Acceptin albumit Luokka:Vuoden 1989 albumit
Seikkailumetsä

Seikkailumetsä (, Maple Town Monogatari) on japanilainen piirrossarja, jota tehtiin vuosina 1986–1987 kaikkiaan 52 jaksoa. Jaksoja julkaistiin myös suomeksi jälkiäänitettyinä VHS-kaseteilla. Jälkiäänityksestä vastasi Golden Voice Oy. Koko sarja on julkaistu vain Espanjassa ja Japanissa DVD-kokoelmana. Sarja kertoo Tiina-nimisen kaniinin seikkailusta Vaahterakaupungissa. Tiinan ystäviä ovat muun muassa Kalle, Minna ja Jonna. Kaupungissa asuu Rosvo-Rontti- niminen roisto, jota poliisi, bulldoggi Otto, yrittää saada kiinni. Amerikkalainen dubbi "Maple town stories" sisälsi alkuperäiseen japanilaiseen ohjelmaan kuulumattoman "juontajattaren" jokaisen jakson alussa ja lopussa "Mrs. Maple" (Janice Adams), jossa hän kertoi jakson opetuksen lapsille. Lisäksi joitakin kohtauksia oli leikattu amerikkalaisessa versiossa. Toei Animation on myös tehnyt Maple Town Monogatarille toisen tuotantokauden "New Maple Town Story - Palm Town Chapter" ( Tämä Amerikassa julkaisematon kausi kertoo Tiinan elämästä Palm Town nimisessä trooppisessa rantakaupungissa, jonne hän lähti tätinsä kanssa, (mahdollisesti opiskelemaan sairaanhoitajaksi, koska Tiinan täti ja hänen aviomies omistavat piskujänis klinikan (Pika Clinic) palm townissa. ==Hahmot== *Kaniinin perhe: Tiina, Anne, Tiinan isä ja äiti, Emma, Ville, Leena-mummi ja Aapo-vaari *Karhu-perhe: Kalle, Herra Kauko Karhula, Rouva Kaija Karhula, Jari, Kille, Matti ja Kati *Kettu-perhe: Minna, Herra Hannu Kettunen, Rouva Virpi Kettunen ja Juuso *Kissa-perhe: Herra Paavo Kissala ja Rouva Kerttu Kissala *Koira-perhe: Joni, Tohtori Koirala, Rouva Paula Koirala ja Sari *Orava-perhe: Jonna, Robert Oravala, Rouva Pirkko Oravala ja Mika *Possu-perhe: Jaana, Herra Ton Ton, Rouva Ton Ton ja Marja *Pesukarhu-perhe: Minttu, Herra Marko Pesukarhula, Rouva Päivi Pesukarhula ja Pekka *Hiiri-perhe: Liisukka, Raija, Susanna, Herra Roope Hiirilä, Rouva Riitta Hiirilä ja Martti *Majava-perhe: Sanna, Herra Iivari Majavala, Rouva Anneli Majavala ja Tommi *Mäyrä-perhe: Esko, Herra Reijo Mäyrälä, Rouva Tarja Mäyrälä ja Julia *Myyrä-perhe: Milla, Herra Mauri Myyrälä, Rouva Maija Myyrälä ja Mikko *Kirby Kissa *Pormestari Harri Leijonamainen *Neiti Aura Hirvi, opettaja *Konstaapeli Otto Bulldoggi, poliisi *Konstaapeli Otto Bulldogin vaimo *Oskari Saukko *Asemapäällikkö Apina *Tohtori Vuohi, koulun rehtori *Rosvo-Rontti, ilkeä roisto *Herra Kilpikonna *Kenguru-perhe: Herra Jussi Kengurula, Rouva Alma Kengurula, Akseli Kengurula *Herra Walius ==Arvioita== Video-oppaassa vuodelta 1994 Markku Salmi pitää VHS-julkaisun animaatioita viehättävästi toteutettuina ja antaa niille kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Animesarjat Luokka:1980-luvun anime ja manga Luokka:Seikkailuanime ja -manga
Tiernapojat (EP)

__NOTOC__ Tiernapojat on suomalaisen suomeksi laulavan heavy metal -yhtyeen Timo Rautiainen & Trio Niskalaukauksen vuonna 2002 julkaistu EP-levy. Albumi sisältää ainoastaan kappaleen "Tiernapojat", joka pohjautuu samannimiseen tunnettuun joulutarinaan. Kappaleesta tehtiin myös televisioversio, joka sai ensiesityksensä 24. joulukuuta 2002. EP julkaistiin myös vuonna 2002 ilmestyneen Rajaportti-albumin platinapainoksen bonuslevynä. Timo Rautiainen esittää tarinan Mänkkiä, Apulanta-yhtyeen vokalisti Toni Wirtanen Murjaanien kuningasta, YUPstä tuttu Jarkko Martikainen Knihtiä ja Ismo Alanko Herodesta. EP ylsi Suomen virallisen singlelistan ensimmäiselle sijalle, ja se pysyi listalla yhteensä 16 viikkoa. == Kappaleet == # == Kokoonpano == === Rooleissa === === Trio Niskalaukaus === * Jarkko Petosalmi – kitara * Jari Huttunen – kitara * Seppo Pohjolainen – rummut * Nils Ursin – basso, koskettimet == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2002 EP:t Luokka:Timo Rautiainen & Trio Niskalaukauksen albumit
João Carlos de Oliveira

João Carlos de Oliveira (28. toukokuuta 1954 – 29. toukokuuta 1999) oli brasilialainen kolmiloikkaaja. João Carlos de Oliveira hyppäsi vuonna 1975 Méxicossa kolmiloikan maailmanennätyksen 17,89 m, joka ylitettiin vasta kymmenen vuotta myöhemmin. Hän paransi Viktor Sanejevin nimissä ollutta maailmanennätystä 45 cm, mikä on miesten kolmiloikassa kaikkien aikojen suurin yksittäinen ME-parannus. Montréalin 1976 olympialaisissa de Oliveira sijoittui pronssille tuloksella 16,90 m. Neljä vuotta myöhemmin Moskovan olympialaisissa neuvostoliittolaiset toimitsijat liputtivat monien mielestä arveluttavasti useat de Oliveiran pitkät hypyt yliastutuiksi ja brasilialainen jäi tuloksella 17,22 m pronssille Neuvostoliiton Jaak Uudmäen ja Viktor Sanejevin takana. Tammikuussa 1982 de Oliveira loukkaantui pahasti liikenneonnettomuudessa ja lopulta hänen oikea jalkansa amputoitiin polven alapuolelta. Hän kuoli 45-vuotiaana vuonna 1999. == Lähteet == * * Luokka:Brasilialaiset kolmiloikkaajat Luokka:Brasilialaiset olympiamitalistit Luokka:Vuonna 1954 syntyneet Luokka:Vuonna 1999 kuolleet
Viipurin taistelu

Viipurin taistelu voi viitata ainakin seuraaviin: * Viipurin pamaus (1495), vanhan vihan taistelu * Viipurin piiritys (1710), Suuren Pohjan sodan taistelu * Viipurin taistelu (1918), Suomen sisällissodan taistelu * Viipurin taistelu (1940), talvisodan taistelu * Viipurin taistelu (1941), jatkosodan hyökkäysvaiheen taistelu ja Porlammen suurmotti * Viipurin taistelu (1944), jatkosodan perääntymisvaiheen taistelu ja Viipurin menetys. Viipurin taistelujen yhteydessä käydyt taistelut: *Viipurinlahden taistelu (tunnetaan myös nimellä Viipurin kujanjuoksu) Kustaa III:n sodan taistelu 1790 *Naulasaaren taistelu, sisällissodan taistelu 1918 *Viipurinlahden taistelu, talvisodan taistelu 1940 *Talin taistelu, talvisodan taistelu 1940 *Tienhaaran taistelu, jatkosodan taistelu 1944 *Talin–Ihantalan taistelu, jatkosodan taistelu 1944 *Viipurinlahden taistelu, jatkosodan taistelu 1944.
De Panne

De Panne on kunta Länsi-Flanderin maakunnassa Flanderissa Belgiassa. Kunta kuuluu Veurnen arrondissementtiin. 1. tammikuuta 2008 De Pannessa oli 10 285 asukasta ja väestötiheys oli 430 asukasta neliökilometrillä. Pinta-alaa kunnalla on 23,9 km². Kunnan pormestari on Robert Butsraen. De Pannen kuntaan kuuluu varsinaisen De Pannen lisäksi myös Adinkerke. Kunnassa sijaitsee Belgian läntisin piste. De Pannen belgialaiset naapurikunnat ovat Koksijde koillisessa ja Veurne kaakossa ja etelässä. Lounaassa kunta rajoittuu Ranskaan. De Pannessa sijaitsee lapsille suunnattu Plopsaland-teemapuisto. De Pannen ja naapurikunta Koksijden alueilla ajetaan vuosittain UCI Europe Touriin kuuluva maantiepyöräilyn etappikilpailu De Pannen kolmen päivän ajo. De Pannen ystävyyskunnat ovat Sainte-Adresse Ranskassa ja Hlohovec Slovakiassa. == Kuuluisia asukkaita == * Caroline Van den Berghe, toimittaja * Michiel Hendryckx, valokuvaaja == Lähteet == == Aiheesta muualla == *Kunnan virallinen kotisivu Luokka:Länsi-Flanderin kunnat
Petäjäveden yläkoulu

Petäjäveden yläkoulu eli Petäjäveden yläaste on Petäjäveden keskustassa sijaitseva luokka-asteiden 7–9 peruskoulu. Koulua käy noin 160 oppilasta. Samassa rakennuksessa koulun kanssa toimii myös Petäjäveden lukio. Molempien koulujen alkuna oli syyskuussa 1947 toimintansa aloittanut Petäjäveden yhteiskoulu, joka käynnistettiin aluksi kannatusyhdistyksen ylläpitämänä kotikouluna. == Lähteet == Yläaste Luokka:Suomen peruskoulut
Favicon

Favicon () on internetsivulle määriteltävä ikoni. Sivun webmaster voi lisätä faviconin sivuilleen, jolloin se näkyy useissa selaimissa muun muassa osoiterivin vasemmassa laidassa ja sivun nimen vieressä kirjanmerkeissä. Niitä käytetään verkkosivujen visuaalisena tunnisteena. Favicon on neliön muotoinen, kooltaan tavanomaisesti 16×16, 32×32 tai 64×64 pikseliä. Niiden formaattina voi käyttää tiedostomuotoja JPEG, ICO, PNG ja GIF. Tuki faviconille oli ensi kertaa maaliskuussa 1999 julkaistussa Microsoftin Internet Explorer 5:ssa. Tässä selaimessa ikoni näkyi vain lisättäessä sivu kirjanmerkiksi. Lisäksi favicon oli aina sijoitettava palvelimen juurihakemistoon nimellä favicon.ico ja sen ainoa sallittu muoto oli Microsoftin .ico 16×16-kokoisena. Sivuvaikutuksena ylläpitäjä sai näin tiedon siitä, kuinka moni käyttäjä oli lisännyt sivuston kirjanmerkkeihinsä. Myöhemmät selaimet näyttävät ikonin aina sivustolla vierailtaessa. Myöhemmissä selaimissa faviconin voi määritellä jokaiselle sivulle erikseen HEAD-osiossa ja sen sijainti palvelimella ja tiedostomuotokin on vapaa. Tämä ominaisuus lisättiin W3C:n HTML 4.01 -standardiin joulukuussa 1999. ` ` .ICO-tiedostomuoto on Microsoftin oma. Sitä käytettiin alun perin Microsoft Windowsin ikoneiden tiedostomuotona. Sille standardoitiin MIME-tyyppi `image/vnd.microsoft.icon` vuonna 2003. Windowsin Internet Explorer 10 alaspäin ei tue muita kuin .ico-muotoisia faviconeja, mutta kuitenkin versiossa 11 on lisätty tuki .png- ja .gif-muotoisille faviconeille.http://msdn.microsoft.com/en-us/library/ms537656%28VS.85%29.aspx == Lähteet == == Aiheesta muualla == * Faviconin lisäämisohjeet W3C-sivustolla * Favicon-generaattori Luokka:World Wide Web Luokka:Tietokonegrafiikka Luokka:Seulonnan keskeiset artikkelit
Bernardo Daddi

Bernardo Daddi oli varhaisen italialaisen renessanssin taidemaalari.Britannica: Bernardo Daddi Hän oli Giotto di Bondonen oppilas. Daddi kuului alansa huippuihin aikansa Firenzessä. Hän sai mahdollisesti vaikutteita sienalaisesta taiteesta.Getty Museum: Bernardo Daddi Hänen elinvuosistaan ei ole tietoa, mutta hänen tiedetään vaikuttaneen ainakin aikavälillä 1312–1347. == Lähteet == Daddi, Bernardo Luokka:Renessanssin taidemaalarit Luokka:1300-luku
Douglas Russell

Douglas Russell (s. 20. helmikuuta 1946) on entinen yhdysvaltalainen uimari ja olympiavoittaja Douglas Russell voitti Méxicon 1968 olympialaisissa kultaa 100 metrin perhosuinnissa ajalla 55,9. Monissa aiemmissa kilpailuissaan matkan ME- miestä Mark Spitziä vastaan Russell oli uinut alkumatkan nopeammin mutta hävinnyt lopussa kirineelle Spitzille. Olympiafinaaliin molemmat vaihtoivat taktiikkaansa, ja tällä kertaa Russell nousi lopussa puolen sekunnin erolla voittoon Spitzin saadessa hopeaa. Toisen kultamitalinsa Russell sai 4 × 100 metrin sekauintiviestissä, jonka Yhdysvallat voitti ME-ajalla 3.54,9. ==Lähteet== * * Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1946 syntyneet Luokka:Elävät henkilöt
Donald McKenzie

Donald McKenzie (11. toukokuuta 1947 – 3. joulukuuta 2008) oli yhdysvaltalainen uimari ja olympiavoittaja. McKenzie voitti Méxicon vuoden 1968 olympialaisissa kultaa 100 metrin rintauinnissa ajalla 1.07,7. Hänestä tuli täten lajin ensimmäinen olympiavoittaja. Toisen kultamitalinsa hän sai 4 × 100 metrin sekauintiviestissä, jonka Yhdysvallat voitti ME-ajalla 3.54,9. ==Lähteet== * * === Viitteet === Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1947 syntyneet Luokka:Vuonna 2008 kuolleet
Seppo Harjulehto

Seppo Antero Harjulehto (sukunimi vuoteen 1935 Höglund; s. 3. toukokuuta 1928 Viipuri), joka käytti myös kirjailijanimeä Antero Harju, on suomalainen toimittaja ja kääntäjä. Hän on myös harvakseltaan kirjoittanut muutamia nuorten tieteiskirjoja. Ensimmäiset kirjat kertovat Xardonia-nimisestä utopiayhteisöstä. Harjulehdon Mars-kirjoihin kuuluvat muun muassa Tavoitteena Mars ja Marsin salaisuus. Molemmissa 1960- ja 1970-lukujen Mars-kirjoissa on melko samanlainen juoni. Harjulehdon kirjoja luonnehtivat keksintöjen esittely ja vauhdikkaat tapahtumat.Ismo Loivamaa, Kotimaisia nuorten klassikoita, Helsinki 2001, ISBN 951-692-508-1, sivu 36. Hän on toimittanut yksin ja yhdessä muiden kanssa Mitä Missä Milloin: kansalaisen vuosikirjaa vuosina 1955, 1961, 1962 ja sarjan muita kirjoja. == Harjulehdon kirjoittamat nuorten tieteiskirjat == ;Xardonia-sarja * Xardonia-saariston salaisuus, Otava 1955 (nimellä Antero Harju) * Kapina Korallimerellä, Otava 1957 (nimellä Antero Harju) ;Mars-sarja * Harrastekirja, yhdessä Osmo A. Wiion kanssa, Otava 1957 (nimellä Seppo Harjulehto, Otavan mitä-missä-milloin sarja) * Tavoitteena Mars, Otava 1965 (nimellä Antero Harju) * Marsin salaisuus, Otava 1974 (nimellä Seppo Harjulehto) * Avaruuslentäjän arvoitus, Otava 1987 (nimellä Seppo Harjulehto) == Lähteet == * * Kotimaisia tieteis- ja fantasiakirjailijoita, Vesa Sisättö ja Toni Jerrmann, Gummerus 2006, ISBN 951-692-617-7, sivu 40 ===Viitteet=== Luokka:Suomalaiset tieteiskirjailijat Luokka:Suomentajat Luokka:Suomalaiset toimittajat Luokka:Vuonna 1928 syntyneet Luokka:Mahdollisesti elävät henkilöt
John Hencken

John Hencken (s. 29. toukokuuta 1954) on entinen yhdysvaltalainen uimari ja kolminkertainen olympiavoittaja John Hencken voitti Münchenin 1972 olympialaisissa kultaa 200 metrin rintauinnissa maailmanennätysajalla 2.21,55. Muutama päivä aiemmin hän oli uinut 100 metrin rintauinnin välierässään maailmanennätyksen 1.05,68, jota japanilainen Nobutaka Taguchi hetkeä myöhemmin paransi yli puolella sekunnilla. Loppukilpailussa Hencken sai loppuajan 1.05,61, joka riitti pronssimitaliin. Montréalin 1976 olympialaisissa Hencken sivusi 100 metrin rintauinnin maailmanennätystään 1.03,88 alkuerissä, paransi sitä välierissä aikaan 1.03,62 ja voitti loppukilpailussa kultaa ME-ajalla 1.03,11. Neljä päivää myöhemmin 200 metrin rintauinnin loppukilpailussa hän alitti aiemman maailmanennätyksensä ajallaan 2.17,26 mutta hävisi skotlantilaiselle David Wilkielle yli kaksi sekuntia ja sai hopeaa. Tuo laji oli Montréalin kisoissa ainoa miesten uintilaji, jossa Yhdysvallat jäi ilman kultamitalia. Uransa kolmannen kultamitalin Hencken sai 4 × 100 metrin sekauintiviestissä, jonka Yhdysvallat voitti ME-ajalla 3.42,22. Belgradissa vuonna 1973 käydyissä uinnin ensimmäisissä MM-kilpailuissa Hencken voitti kultaa 100 metrin rintauinnissa ja 4 × 100 metrin sekauintiviestissä. Hopeaa hän sai 200 metrin rintauinnissa edellään David Wilkie. == Lähteet == * * Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1954 syntyneet Luokka:Elävät henkilöt
Källhagens skola

Källhagens Skola on ruotsinkielinen koulu Virkkalassa Lohjalla. Kouluun saapuu oppilaita ruotsinkielisistä alakouluista Inkoosta, Siuntiosta, Nummelasta ja Lohjalta. Koulun toisessa kerroksessa toimii myös Virkby Gymnasium eli ruotsinkielinen lukio. Luokka:Lohjan peruskoulut Luokka:Suomen ruotsinkieliset peruskoulut
Stilijan Petrov

Stilijan Petrov (, s. 5. heinäkuuta 1979 Montana, Bulgaria) on entinen bulgarialainen jalkapalloilija, pelipaikaltaan keskikenttäpelaaja. Petrov aloitti jalkapalloilun kotikuntansa seurassa PFK Montanassa, josta Dimităr Penev houkutteli hänet 18-vuotiaana TsSKA Sofiaan. TsSKA:ssa hän saavutti vuonna 1999 Bulgarian cupin mestaruuden. Myöhemmin samana vuonna hän siirtyi skotlantilaiseen Celticiin, jossa hän seitsemän pelaamansa kauden aikana voitti muun muassa neljä Skotlannin mestaruutta ja pääsi UEFA-cupin finaaliin. Petrov siirtyi entisen Celtic-luotsin Martin O’Neillin tavoin Aston Villaan kesällä 2006. Bulgarian maajoukkueessa Petrov pelasi vuosina 1998–2012 yhteensä 106 maaottelua. Hän toimi joukkueen kapteenina vuoden 2004 EM- kilpailuissa. Vuonna 2005 julkaistiin Petrovin omaelämäkerta You Can Call Me Stan (ISBN 1845961218), jonka hän kirjoitti yhdessä Sunday Mailin urheilutoimittajan Mark Guidin kanssa. 30\. maaliskuuta 2012 Petrovin uutisoitiin sairastavan leukemiaa. Päivää myöhemmin hän ilmoitti päättävänsä pelaajauransa ja keskittyvänsä vain taisteluun syöpää vastaan. == Lähteet == * === Viitteet === == Aiheesta muualla == * Stilijan Petrovin esittely Aston Villan sivustolla Luokka:Bulgarialaiset jalkapalloilijat Luokka:Vuonna 1979 syntyneet Luokka:Elävät henkilöt
PFK Tšerno More

PFK Tšerno More () on jalkapalloseura, jonka kotikaupunki on Bulgarian Varna. Seura perustettiin vuonna 1945 FK Vladislavin ja SK Titšan fuusioseurana. Sen kotikenttä on Titša, jolle mahtuu 12 000 katsojaa. Tšerno More pelaa Bulgarian korkeimmalla sarjatasolla. Sen puheenjohtajana toimii Marin Marinov ja valmentajana Nikola Spasov. == Lähteet == == Aiheesta muualla == * Seuran sivusto Tserno More Luokka:Vuonna 1945 perustetut urheiluseurat
Phillip Alexander Clancey

Phillip Alexander Clancey (26. syyskuuta 1917 Glasgow, Skotlanti – 18. heinäkuuta 2001 Durban, Etelä-Afrikka) oli skotlantilainen lintutieteilijä. Clancey syntyi Glasgow'ssa mutta pian hänen vanhempansa muuttivat ensin Lontooseen ja sitten Sveitsiin. Phillipin ollessa 7-vuotias he muuttivat takaisin Glasgow'uun. Hän opiskeli Glasgow'n Taidekoulussa (Glasgow School of Art). Toisessa maailmansodassa Clancey palveli 51. divisioonassa muun muassa Sisiliassa ja Italiassa. Hän välttyi täpärästi kaatumiselta mutta menetti räjähdyksessä kuulon toisesta korvastaan. Vuosina 1948–1949 hän osallistui eversti Richard Meinertzhagenin lintutieteelliselle tutkimusretekelle Jemeniin, Adeniin, Somaliaan, Etiopiaan, Keniaan ja Etelä-Afrikkaan. Clancey muutti Etelä-Afrikkaan vuonna 1950 ottaakseen vastaan Natalin museon kuraattorin tehtävän Pietermaritzburgissa. Hän toimi Durbanin museon ja Durbanin Taidegallerian johtajana 1. tammikuuta 1952 lähtien eläkkeelle jäämiseensä asti 25. syyskuuta 1982. Hän toimi myös Eteläisen Afrikan museoiden liiton puheenjohtajana sekä Eteläisen Afrikan lintutieteellisen seuran (Southern African Ornithological Society) ja Natalin lintukerhon (Natal Bird Club, nykyään BirdLife Port Natal) puheenjohtajina. 1981 Natalin yliopisto myönsi hänelle tohtorin arvon. Clanceyn taito linnunnahkojen preparoinnissa oli ainutlaatuinen. Natalin museon lintukokoelmaa, joka on Afrikan kolmanneksi laajin ja käsittää noin 32 000 näytettä ja jonka nahoista monet ovat hänen 26 turkimusretkellään keräämiä, pidetään Afrikan hienoimpana. Clanceyn loistelias maalaustaito näkyy hänen kirjojensa monissa lintumaalauksissa ja Durbanin luonnonhistoriallisen museon dioraamoissa, joita miljoonat vierailijat ovat ihailleet. Clancey kirjoitti ahkerasti pääasiassa afrikkalaisten lintujen taksonomiasta ja hän nimesi noin 200 alalajia, muun muassa isotörmäpääskyn alalajin xerica yhdessä Irwinin kanssa vuonna 1966. Hän nimesi myös savannihempon (Serinus citrinipectus) yhdessä Lawsonin kanssa vuonna 1960. == Teokset == * The Birds of Natal and Zululand (1964). * The Gamebirds of Southern Africa (1967). * Catalogue of the Birds of the South African Subregion (1965-1972). * Handlist of the Birds of Southern Mozambique (1970-1972). * Atlas of Speciation of African Birds osa II (toim.) (1978). * S.A.O.S. Checklist of Southern African Birds (päätoim.) (1980). * The Rare Birds of Southern Africa (1985). * Kingfishers of Sub-Saharan Africa. Jonathan Ball Publishers (31. joulukuuta 1992). * The Birds of Southern Mozambique. African Bird Book Publishing. 2. korjattu painos (tammikuu 1996). * The Atlas of Southern African Birds (jatko-osa) (1997). Clanceyn muiden kirjoitusten määrä on noin 600. == Lähteet == * The Auk (muistokirjoitus) Clancey, Phillip Alexander Clancey, Phillip Alexander Clancey, Phillip Alexander
Jarmo Tinkala

Jarmo Tinkala (s. 1964 Kestilä) on suomalainen harmonikka- ja bandoneonmuusikko. == Koulutus == Jarmo Tinkala on suorittanut harmonikansoiton opettajatutkinnon Keski-Suomen konservatoriossa vuonna 1987 ja harmonikansoiton diplomin 1993. == Ura == Tinkala on pitkän linjan viihde- ja studiomuusikko, joka tunnetaan muun muassa Seinäjoen tangomarkkinoiden orkesterin vakiojäsenenä, yhteistyöstä Veikko Ahvenaisen kanssa Veikon hanurikvartetin vakiojäsenenä, Marita Taavitsaisen ja Risto Nevalan pitkäaikaisena säestäjänä sekä Kultainen Harmonikka -kilpailun voittajana vuodelta 1990. Tinkala on ollut mukana useissa studio- ja televisio- orkesterikokoonpanoissa. Hän on myös säveltänyt ja sovittanut viihdemusiikkia sekä toiminut viihdeorkestereiden kapellimestaritehtävissä. == Palkinnot ja tunnustukset == * Viljo Vesterinen -kilpailun voitto 1982 * Kultainen Harmonikka -kilpailun voitto 1990 * Tangomarkkinoiden stipendi 1999 * Tango Finlandia -palkinto 2008 ==Yksityiselämä== Tinkala oli kahden vuoden ajan kihloissa tangokuningatar Marita Taavitsaisen kanssa 1990-luvun lopulla. Kihlaus päättyi vuonna 2000. == Lähteet == == Aiheesta muualla == *Jarmo Tinkalan tuotanto fono.fi -äänitetietokannassa Luokka:Suomalaiset harmonikansoittajat Luokka:Syntymävuosi puuttuu Luokka:Elävät henkilöt
I Gotta Be Me

I Gotta Be Me on Johnny "J":n debyyttialbumi ja samalla ainut hänen julkaisemansa sooloalbumi. Albumi julkaistiin 16. huhtikuuta 1995 ja sen julkaisi Solar Records. Albumilta julkaistiin kaksi singleä, "Get Away From Me" ja "Diggin Um' Out" josta ensi mainitusta kuvattiin myös musiikkivideo. Tupac ei ollut albumilla ollenkaan mukana, koska hän oli albumin tekoaikana vankilassa. Johnny J tuotti ja rappasi jokaisen kappaleen. ==Kappaleet== ==Albumin singlet== Single tiedot "Get Away From Me" *Julkaistu: 1995 *B-puoli: Shake Dat Ass "Diggin Um' Out" *Julkaistu: 1995 *B-puoli: P.O.P. (Got Control Of Me) Luokka:Vuoden 1995 esikoisalbumit Luokka:Yhdysvaltalaiset hip hop -albumit
Daniel Dimov

Daniel Dimov (, s. 1. tammikuuta 1989 Varna) on bulgarialainen jalkapalloilija, pelipaikaltaan keskikenttäpelaaja. Hän edustaa nykyään PFC Cherno Morea, jossa hän on pelannut koko uransa. Dimov on pelannut yhden ottelun Bulgarian alle 21-vuotiaiden maajoukkueessa. == Aiheesta muualla == * Profiili LevskiSofia.info -sivustolla Luokka:Bulgarialaiset jalkapalloilijat Luokka:Vuonna 1989 syntyneet Luokka:Elävät henkilöt
Lyas

Lyas on kunta Ardèchen departementissa eteläisessä Ranskassa. Siellä on arviolta 586 asukasta (vuonna 2013) ja sen pinta-ala on 7,95 neliökilometriä. == Lähteet == == Aiheesta muualla == * Lyasin verkkosivut Luokka:Ardèchen kunnat
Raimo Roiha

Raimo Juhani Roiha (28. tammikuuta 1936 Parkano – 16. kesäkuuta 1991 Nurmijärvi) oli suomalainen viihdemuusikko, pianisti ja säveltäjä, joka on edelleen yksi Suomen eniten levyttäneistä studiomuusikoista. Hän soitti pianon lisäksi myös urkuja, sähkösoittimia ja harmonikkaa. == Koulutus == Roiha opiskeli pianonsoittoa Tampereen musiikkiopistossa Rakel Levinin johdolla. Hän valmistui pianonsoiton opettajaksi Sibelius-Akatemiasta. == Elämä ja Ura == Roiha työskenteli 1950-luvulta alkaen eritoten Helsingissä erilaisissa viihdeorkesterikokoonpanoissa, televisiossa, radiossa, sekä studiomuusikkona. Hänet tunnetaan useista swing-levytyksistä, muun muassa Antti Sarpilan, Harry Aaltosen ja Ritva Oksasen kanssa. Roiha oli uransa aikana mukana 2 704:llä suomalaisella levytyksellä studiomuusikkona, mikä teki hänestä Gramexin tilastojen mukaan kautta aikojen 19. eniten levyttäneen suomalaismuusikon vuonna 2008. Roiha voitti useita sävellyskilpailuja ja hänen tunnetuimpia sävellyksiään ovat muun muassa Jäähyväiset, Tallinnan illat, sekä Samettiruusuja. Raimo Roiha menehtyi vaikeaan sairauteen Kiljavan sairaalassa Nurmijärvellä 16. kesäkuuta 1991. Roiha on haudattu Paijalan hautausmaalle Tuusulaan. == Levytyksiä == * Soitossa on tunnelmaa, Base-beat Oy, 1990 (Soololevy Roihan omaa sävellystuotantoa). == Lähteet == Luokka:Suomalaiset jazzpianistit Luokka:Suomalaiset säveltäjät Luokka:Vuonna 1936 syntyneet Luokka:Vuonna 1991 kuolleet
Isotörmäpääsky

Isotörmäpääsky (Neophedina cincta) on afrikkalainen pääskylaji. == Koko ja ulkonäkö == Linnun pituus on 15–17 cm. Isotörmäpääsky on törmäpääskyjen suvun suurin laji. Puvultaan se muistuttaa törmäpääskyä, mutta sen pyrstön kärki on suora ja siipien alapinta valkoinen. Rinnassa on leveä ruskea vyö, ja kurkku on valkoinen. Sukupuolet ovat samanvärisiä. == Esiintyminen == Isotörmäpääsky elää Afrikassa Päiväntasaajalta etelään aina mantereen eteläkärkeen saakka. Se puuttuu alueen kaikkein kuivimmista osista: Namibian eteläosista ja Etelä- Afrikan länsiosista. Lajista tunnetaan noin yhdeksän alalajia. Osa populaatioista on muuttolintuja, osa paikkalintuja. == Elinympäristö == Isotörmäpääskyt elävät monenlaisilla avomailla, kuten savanneilla, laitumilla ja viljelysmailla. Ne liikkuvat yleensä pareittain tai pienissä parvissa. == Lisääntyminen == Isotörmäpääskyt eivät elä yhdyskunnissa kuten muut törmäpääskyt, vaan yksittäispareina. Linnut kaivavat 60–90 cm mittaisen pesäonkalon hiekkatörmään. Munia on 2–5 ja molemmat emot hautovat niitä. == Ravinto == Isotörmäpääskyt syövät ilmameren hyönteisiä ja hämähäkkejä. == Lähteet == ==Aiheesta muualla== *Kuva Kenyabirds *Ääntä, Äänen metadata Macaulay Library Luokka:Pääskyt
No Sacrifice, No Victory

No Sacrifice, No Victory on ruotsalaisen power metal -yhtye HammerFallin studioalbumi, joka julkaistiin 20. helmikuuta 2009Blabbermouth.net - HammerFall: New Album Details Revealed (Internet Archive) . Albumin tuottivat Charlie Bauerfield, joka tuotti myös yhtyeen vuoden 2006 Threshold-albumin, ja vokalisti Joacim Cans. == Kappaleet == # # # # # # # # # # # (The Knack -cover) == Kokoonpano == * Joacim Cans – laulu * Oscar Dronjak – soolo- ja rytmikitarat, taustalaulu * Pontus Norgren – soolo- ja rytmikitarat, taustalaulu * Anders Johansson – rummut, taustalaulu * Fredrik Larsson – basso, taustalaulu == Arvostelut == * Allmusic: Allmusic review * Danger Dog: Danger Dog * Soundi: Soundi == Lähteet == == Aiheesta muualla == * * Luokka:HammerFallin albumit Luokka:Vuoden 2009 albumit
Heinrich Rondi

Heinrich Rondi (19. kesäkuuta 1877 - 10. marraskuuta 1948) oli saksalainen painija, painonnostaja ja välikisojen kultamitalisti. Painissa Rondi voitti kultaa Ateenan välikisoissa 1906 ja saavutti hopeaa MM-kisoissa 1907 alle 85-kiloisten sarjassa. Painonnostossa Rondi voitti pronssia Ateenan välikisoissa 1906 yhden käden nostokilpailussa. Hän voitti Frankfurt am Mainin MM-kisoissa 1907 maailmanmestaruuden raskaassa sarjassa. Hän voitti lisäksi painonnoston raskaan sarjan Euroopan-mestaruuden Haagin EM-kisoissa 1906 ja Kööpenhaminan EM-kisoissa 1907. ==Lähteet== Luokka:Saksalaiset kreikkalais- roomalaisen tyylin painijat Luokka:Saksalaiset painonnostajat Luokka:Vuonna 1877 syntyneet Luokka:Vuonna 1948 kuolleet
Albert Delaunay

Albert Delaunay (1828–1892Melin, s. 423–424) oli ranskalainen pikakirjoittaja ja pikakirjoitusjärjestelmän kehittäjä. Delaunay opiskeli juristiksi, mutta siirtyi vuonna 1861 pikakirjoittajaksi Ranskan senaattiin. Hän alkoi muokata Hippolyte Prévostin pikakirjoitusjärjestelmää, jotta järjestelmä sopisi muuhunkin käyttöön kuin ammattipikakirjoittajille. Hän aloitti järjestelmänsä opettamisen vuonna 1866 ja julkaisi vuonna 1878 siitä oppikirjan. Nykyisin nimellä Prévost-Delaunay tunnettu järjestelmä oli 1900-luvulla Duployén ohella Ranskan suosituimpia pikakirjoitusjärjestelmiä.Johnen, s. 68 ==Lähteet== * * ===Viitteet=== Luokka:Pikakirjoittajat Luokka:Ranskalaiset keksijät Luokka:Vuonna 1828 syntyneet Luokka:Vuonna 1892 kuolleet
Promatsiini

pienoiskuva|Promazin.hydrochlorid. 50 mg. -lääkepakkaus. Promatsiini (kauppanimi Sparine) fentiatsiineihin kuuluva, nykyisin harvoin käytetty ja useissa maissa markkinoilta poistunut tyypillinen antipsykoottinen lääke eli neurolepti. == Käyttö == Promatsiinia on käytetty skitsofrenian hoidossa, mutta sen ovat suuremmalta osin korvanneet uudemmat antipsykootit, kuten esimerkiksi olantsapiini ja ketiapiini. Promatsiinin ovat korvanneet myös sen johdannaiset levomepromatsiini (Levozin®) ja klooripromatsiini (Klorproman®, Thorazine®) joilla on hyvin samantyyppinen vaikutus kuin promatsiinilla, ne ovat kuitenkin antipsykoottisilta vaikutuksiltaan promatsiinia parempia, esimerkiksi skitsofrenian ja harhojen hoidossa. Promatsiinia käytetään nykyisin esimerkiksi unilääkkeenä, kuten sen johdannaista levomepromatsiinia, ja esimerkiksi kaksisuuntaista mielialahäiriötä sairastavien maniavaiheiden hoidossa. == Myynti == Promatsiinia on myyty kauppanimellä Sparine, mutta vähäisen menekin vuoksi kyseisen lääkkeen valmistus on lopetettu. Lääkkeelle on kuitenkin ollut kysyntää, ja nykyisin sitä valmistaa Yliopiston Apteekki ilman tuotemerkkiä nimellä Promazin.hydrochlorid. 50 mg. Sairaaloissa käytetään myös Prazine 25 mg -tabletteja. == Sivuvaikutukset == Promatsiinilla on pääosin antikolinergisia sivuvaikutuksia, mutta myös ekstrapyramidaalisia sivuvaikutuksia esiintyy. Promatsiini on myös johdannaistensa tavoin yliannoksina, ja erityisesti alkoholin kanssa, hyvin myrkyllinen lääkeaine. == Aineenvaihdunta == Muuntuu maksassa pääasiassa N-desmetyylipromatsiiniksi ja promatsiinisulfoksidiksi mutta myös 3-hydroksipromatsiiniksi. == Lähteet == * Terveysportti - Promatsiini === Viitteet === == Aiheesta muualla == *Edom – PROMAZINE HYDROCHLORIDE Safety Data Sheet (englanniksi) *KEGG: Promazine *ChemBlink: Promazine Luokka:Tyypilliset antipsykootit Luokka:PKV-lääkkeet Luokka:Fenotiatsiinit
Aulis Akonniemi

Aulis Juhani Akonniemi (s. 16. joulukuuta 1958 Soini) on entinen suomalainen kuulantyöntäjä. Hän edusti Soinin Sisua ja häntä valmensivat Paavo Eloniemi ja Reino Akonniemi. Akonniemi karsiutui loppukilpailusta Ateenan EM-kisoissa 1982. Helsingin MM-kilpailuissa 1983 hän sijoittui kahdeksanneksi tuloksella 19,85 m. Los Angelesin olympialaisissa 1984 hän oli yhdeksäs työnnettyään 18,98. Akonniemi voitti ulkoratojen Suomen mestaruuden Porissa 1983 työnnettyään 19,20 ja Kajaanissa 1984 tuloksella 19,72. SM-pronssia hän sai Kouvolassa 1982. Sisäratojen SM-kilpailuissa hän sai pronssia Vierumäellä 1981. Akonniemi liittyi kuudentena urheilijana 20 metrin kerhoon työnnettyään Ähtärissä heinäkuussa 1982 tuloksen 20,12 m. Ennätyksensä 20,18 hän työnsi Hämeenkyrössä 1. heinäkuuta 1984. == Lähteet == * Luokka:Suomalaiset kuulantyöntäjät Luokka:Vuonna 1958 syntyneet Luokka:Elävät henkilöt
Bo Grahn

Bo Henning Lennart Grahn (6. lokakuuta 1947 Porvoo – 16. heinäkuuta 2018 Vantaa) oli suomalainen kuulantyöntäjä. Hän edusti vuoteen 1968 asti Porvoon Akillesta ja sen jälkeen Esbo Idrottsföreningiä. Grahn sijoittui neljänneksi 19-vuotiaiden EM-kilpailuissa Odessassa 1966. Münchenin olympialaisissa 1972 hän putosi karsintakilpailussa. Ainoan yleisen sarjan SM-mitalinsa hän sai oltuaan toinen Joensuussa 1972 tuloksella 19,65. Grahn liittyi kolmantena urheilijana 20 metrin kerhoon työnnettyään ennätyksensä 20,09 m Helsingissä 3. elokuuta 1972. Grahn sairasti laajalle levinnyttä melanoomaa, joka oli todettu jouluna 2016. == Lähteet == * === Viitteet === Luokka:Suomalaiset kuulantyöntäjät Luokka:Vuonna 1947 syntyneet Luokka:Vuonna 2018 kuolleet
Draudakon

Draudakon (Draudacum) oli muinainen linnoitus antiikin Illyriassa, nykyisen Albanian alueella. Se oli yksi illyrialaisen Penestae-heimon keskuksista. Roomalainen historioitsija Livius kertoo makedonialaisten valloittaneen sen kolmannessa makedonialaissodassa talvella 169 eaa. == Lähteet == * Luokka:Illyrian kaupungit
Martti Metsäketo

Martti Juhani Metsäketo (17. joulukuuta 1940 Iitti – 23. syyskuuta 2015 Helsinki) oli suomalainen muusikko ja laulaja. Hän on yksi eniten levyttäneistä suomalaisista studiomuusikoista. == Ura == Ensimmäiset keikkansa Metsäketo teki vuonna 1957 opiskellessaan puolustusvoimien soitto- oppilaskoulussa. Tanssimuusikkona hän työskenteli vuodesta 1958 lähtien, tehden yhteistyötä muun muassa Rauno Lehtisen, Antti Hyvärisen, Pentti Lasasen, Kalevi Nyqvistin, Eila Pienimäen, Marion Rungin, Anita Hirvosen, Jari Sillanpään ja Eino Grönin kanssa. Metsäketo esiintyi televisio- ja radio- orkestereissa 1960-luvulta lähtien. Hän oli multi-instrumentalisti, joka oli mukana levytyksillä laulajana sekä instrumentalistina, soittiminaan muun muassa saksofoni, bassokitara, huilu ja congarummut. Gramexin tilastojen mukaan Metsäketo oli mukana yli 4 000 levytyksellä, mikä tekee hänestä yhden Suomen eniten levyttäneistä studiomuusikoista. Metsäketo oli mukana myös lauluyhtyeissä Silhuetit, Fantastic Four ja Four Cats, Savonlinnan Oopperakuorossa 1992–1993, sekä Helsingin kaupunginteatterin musikaaleissa Cats ja My Fair Lady. == Yksityiselämä == Metsäketo oli vuodesta 1967 naimisissa Maija-Liisa ”Maikki” Metsäkedon kanssa. Heillä on kaksi lasta, radiojuontaja Annika Metsäketo ja laulaja Tomi Metsäketo. Alkuvuodesta 2015 Martti Metsäketo kertoi sairastavansa imusolmukesyöpää, ja hän kuoli saman vuoden syyskuussa. Hänet on haudattu Malmin hautausmaalle. == Orkesterin jäsenet == * Martti Metsäketo – laulu, huilu, tenorisaksofoni ja conga- rummuthttp://www.magnumlive.fi/esiintyjat-ja-ohjelmat/artistit-ja- tanssiorkesterit/martti-metsakedon-tanssiorkesteri/ * Raimo ”El Papa” Korhonen – trumpetti, flyygelitorvi ja perkussiot * Arto Hyötyläinen – piano, kosketinsoittimet ja laulu * Harri Luiskari – basso ja laulu * Tapani Laastola – rummut ja perkussiot == Diskografia == * Saanko luvan (2006) * Taas tanssitaan (2008) == Tunnustuksia == * Director musices 2006 == Lähteet == == Aiheesta muualla == *Martti Metsäkedon muistokirjoitus Helsingin Sanomissa Luokka:Suomalaiset laulajat Luokka:Suomalaiset muusikot Luokka:Vuonna 1940 syntyneet Luokka:Vuonna 2015 kuolleet
Kari Töyrylä

Kari Töyrylä (s. 17. elokuuta 1956) on suomalainen kuulantyöntäjä. Hän edusti vuoteen 1979 saakka Lahden Sampoa, vuoteen 1983 Esbo Idrottsföreningiä ja sen jälkeen Espoon Voittajia. Häntä valmensi Bo Grahn. Töyrylä sijoittui kymmenenneksi sisäratojen MM-kilpailuissa Pariisissa 1985 tuloksella 17,93 m. Hän voitti urallaan kolme aikuisten maaottelukilpailua. Pohjoismaiden hallimestaruuskilpailuissa hän sai pronssia 1986 Nordic Indoor Championships gbrathletics.com. Kalevan kisoissa Töyrylä sai hopeaa Porissa 1983 ja Kajaanissa 1984. SM-pronssia hän sai Vaasassa 1986. Sisäratojen Suomen mestaruuden hän voitti vuosina 1978 ja 1985Finnish Indoor Championships gbrathletics.com ja saavutti hopeaa 1983 ja 1986 sekä pronssia 1980. Töyrylä liittyi yhdeksäntenä urheilijana 20 metrin kerhoon työnnettyään ennätyksensä 20,05 m Kauhajoella 2. heinäkuuta 1986. == Lähteet == Luokka:Suomalaiset kuulantyöntäjät Luokka:Vuonna 1956 syntyneet Luokka:Elävät henkilöt
Jarkko Haukijärvi

Jarkko Antero Haukijärvi (s. 10. kesäkuuta 1977 Tampere) on entinen suomalainen kuulantyöntäjä. Hän edusti Tampereen Pyrintöä ja häntä valmensivat Paavo Hankala ja Matti Yrjölä. Haukijärvi sijoittui seitsemänneksi 19-vuotiaiden MM-kilpailuissa Sydneyssä 1996. Hän sai pronssia 22-vuotiaiden EM-kilpailuissa Göteborgissa 1999 tuloksella 19,15 m. Haukijärvi liittyi 16:ntena urheilijana 20 metrin kerhoon työnnettyään 20,20 m Eurajoella heinäkuussa 2000. Ennätyksensä 20,31 hän työnsi Suodenniemellä 26. elokuuta 2000. Kalevan kisoissa hän sijoittui parhaimmillaan neljänneksi Lahdessa 2000. == Lähteet == * Luokka:Suomalaiset kuulantyöntäjät Luokka:Vuonna 1977 syntyneet Luokka:Elävät henkilöt
Jaroslav Balaštík

Jaroslav Balaštík (s. 28. marraskuuta 1979 Gottwaldov, Tšekkoslovakia) on tšekkiläinen jääkiekkoilija, pelipaikaltaan laitahyökkääjä. Hän edustaa Tšekin Extraligassa pelaavaa HC Zlíniä. Balaštík aloitti uransa pääsarjatasolla Extraligassa kaudella 1997–98, HC Zlínissä, jossa hän pelasi kuuden kauden ajan, kunnes siirtyi kaudeksi 2002–2003 Jääkiekon SM-liigaan HPK:hon. Seuraaviksi kahdeksi kaudeksi Balaštík palasi taas tuttuun seuraan. Kaudella 2003–2004 hän voitti Zlínissä Tšekin-mestaruuden ja oli Extraligan paras maalintekijä sekä runkosarjassa (29 maalia) että pudotuspeleissä (9 maalia). Seuraavalla kaudella hän teki 30 maalia ja voitti maalintekijätilaston toistamiseen. Kaudet 2005–2006 ja 2006–2007 Balaštík aloitti Pohjois- Amerikassa ja pelasi NHL-joukkue Columbus Blue Jacketsissa kahden kauden aikana yhteensä 74 ottelua ja AHL-joukkue Syracuse Crunchissa 20 ottelua. Pelipaikkaa NHL:ssä ei löytynyt, joten Balaštík päätti siirtyä kesken kauden Ruotsin Elitserieniin HV71:n joukkueeseen. Yhden Ruotsin-kauden jälkeen Balaštík palasi taas HC Zlíniin. Palattuaan Zlíniin hän voitti jälleen maalitilaston tehtyään 29 maalia. Lopulta Balaštík edusti Zlíniä neljä kautta, ja kauden 2010–2011 hänet lainattiin toiseen tšekkiläisjoukkueeseen, BK Mladá Boleslaviin. ==Aiheesta muualla== * Luokka:Tšekkiläiset jääkiekkoilijat Luokka:Columbus Blue Jacketsin varaamat pelaajat Luokka:Vuonna 1979 syntyneet Luokka:Elävät henkilöt
Alvesta

Alvesta on Alvestan kunnan keskustaajama Smålandin maakunnassa, Kronobergin läänissä. Vuoden 2010 lopussa Alvestassa oli 8 017 asukasta. Alvestassa kohtaavat Tukholma−Malmö- ja Göteborg−Kalmar/Karlskrona-rautatiet. ==Historiaa== Rautateiden rakentamisen jälkeen Aringsåsin ja Alfvestan kylistä tuli tärkeä solmukohta. Sittemmin Aringsåsin maalaiskuntaan perustettiin taajaväkinen yhdyskunta (ruots. municipalsamhälle). Aringsåsin maalaiskunta muutettiin kauppalaksi 1.1.1945 ja sille annettiin asemapaikan perusteella nimeksi Alvesta. Vuoden 1971 kuntauudistuksen yhteydessä otettiin käyttöön yhtenäinen kuntamuoto ja muodostettiin nykyinen Alvestan kunta. Alvestan kunnan nykyinen vaakuna on vanha Alvestan kauppalan vaakuna. Kuva:Alvesta vapen.svg|Alvestan kauppalan ja sittemmin kunnan vaakuna ==Väestönkehitys== ==Lähteet== Luokka:Ruotsin kuntien keskustaajamat Luokka:Ruotsin kauppalat *
Aneby

Aneby on samannimisen Anebyn kunnan keskustaajama. Se sijaitsee Jönköpingin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 3 367 asukasta. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat *
Arboga

Arboga on samannimisen Arbogan kunnan keskustaajama. Se sijaitsee Västmanlandin läänissä ja Västmanlandin historiallisessa maakunnassa Keski- Ruotsissa. Vuoden 2010 lopussa taajamassa oli 10 330 asukasta. Arboga oli 1970-luvun alun kuntauudistukseen asti virallisesti kaupunki. Arbogan olut juontuu ruotsalaisesta sananparresta "Det kommer efter som Arboga öl" ('tulee perästäpäin kuin Arbogan olut').Det kommer efter som Arboga öl. ARbogastad.se. Viitattu 19.7.2023 Kaupungissa on kaksi kirkkoa, Arbogan Pyhän kolminaisuuden kirkko ja Arbogan Pyhä Nikolauksen kirkko. ==Historia== Kaupunki oli Ruotsin vanhimpia, sillä sen tiedetään olleen olemassa 1200-luvulla. Keskiajalla se oli Ruotsin kuningaskunnan tärkeimpiä kaupunkeja, ja siellä pidettiin myös maan ensimmäiset valtiopäivät (). Kaupungilla oli menneinä aikoina suuri merkitys, joka alkoi vähentyä 1600-luvun puolivälissä. Johtuen sen asemasta kuljettavan joen varrella keskellä maata yleiset valtakunnan kokoukset pidettiin siellä. Keskiajalla useiden neuvoston kokousten ja herrainpäivien lisäksi useat valtiopäivät, muun muassa ensimmäiset tunnetut Ruotsin valtiopäivät 1435, ja monet kirkolliskokoukset pidettiin Arbogassa. Kustaa Vaasakin piti siellä herrainpäiviä. Erityisesti huomattavia olivat 1561 ja 1597 pidetyt valtiopäivät. Niistä edellisillä hyväksyttiin Arbogan säädökset.Arboga Tietosanakirja. Osa 1, palsta 520. Tietosanakirja-osakeyhtiö 1909 ==Vaakuna== Kaupungin vaakuna on nykyään Arbogan kunnan vaakunana. Vaakunasta on olemassa myös vanhempi versio ilman tähtiä. Arboga stad vapen.svg|Arbogan kaupungin vanha vaakuna Arboga vapen.svg|Arbogan kaupungin uusi vaakuna ==Media== Paikallislehti Arboga Tidningin toimitus on nykyisin Köpingissä. ==Väestönkehitys== ==Lähteet== ==Aiheesta muualla== * Arborga stad kotisivu Luokka:Ruotsin kuntien keskustaajamat Luokka:Ruotsin kaupungit *
Arvika

Arvika on samannimisen Arvikan kunnan keskustaajama. Se sijaitsee Värmlannin läänissä ja Värmlannin historiallisessa maakunnassa keskisessä Ruotsissa. Vuoden 2010 lopussa taajamassa oli 14 244 asukasta. Arvika oli 1970-luvun alun kuntauudistukseen asti kaupunki. Arvikassa järjestettiin vuosittain kesäiset musiikkifestivaalit vuosina 1992–2010. Rautatien rakentaminen vuonna 1871 sai aikaan kaupungin muuttumisen teollisuuskaupungiksi, ja sijainti radan varrella on tärkeää nykyäänkin.Arvika: Historia Kaupunginoikeudet kunta sai vuonna 1911, vaikka aikaisemmin oli ollut käytössä jo jonkin aikaa nimi Oscarsstad. Vuoden 1971 kuntauudistuksessa syntyi nykyinen Arvikan kunta, kun Arvikan kaupunki yhdistettiin maalaiskuntiin Brunskog, Stavnäs, Glava, Älgå ja Gunnarskog. ==Media== Paikallislehti Arvika Nyheter ilmestyy kolmesti viikossa. ==Kuvia== ArvikaStadshus4.JPG|Kaupungintalo. ArvikaNyheter.JPG|Arvika Nyheter -lehden toimitus. ArvikaBirdMan.jpg|Fågelmannen-patsas. Arvika vaenorter.jpg|Arvikan ystävyyskunnat. Arvika Trefaldighetskyrkan.jpg|Trefaldighetskyrkan eli Pyhän Kolminaisuuden kirkko. ==Väestönkehitys== ==Lähteet== == Aiheesta muualla == Luokka:Ruotsin kuntien keskustaajamat Luokka:Ruotsin kaupungit Luokka:Arvikan kunta
Bengtsfors

Bengtsfors on samannimisen Bengtsforsin kunnan keskustaajama. Se sijaitsee Länsi-Götanmaan läänissä ja Dalslandin historiallisessa maakunnassa Länsi- Ruotsissa. Vuoden 2010 lopussa taajamassa oli 3 080 asukasta. Bengtsfors oli 1970-luvun alun kuntauudistukseen asti kauppala. Vuosina 1965–1999 Bengtsforsissa toimi aluksi Volvon, sittemmin vuodesta 1993 amerikkalaisen Leaf Corporationin omistama autonistuimia valmistava tehdas, kunnes se siirrettiin lähemmäs Göteborgissa sijaitsevaa Volvo-autojen kokoonpanotehdasta. ==Media== Paikallislehti Dalslänningen ilmestyy kahdesti viikossa. ==Väestönkehitys== == Tunnettuja henkilöitä == * Lars Åke Augustsson (s. 1949), kirjailija * Arne Ruth (s. 1943), päätoimittaja * Viktor Thorn (s. 1996), maastohiihtäjä == Ystävyyskunta == * Puumala, Suomi (Yhteistyö päättynyt) ==Lähteet== Luokka:Ruotsin kuntien keskustaajamat Luokka:Ruotsin kauppalat *
Bjurholm

Bjurholm on samannimisen Bjurholmin kunnan keskustaajama. Se sijaitsee Västerbottenin läänissä ja Ångermanlandin historiallisessa maakunnassa Pohjois-Ruotsissa. Vuoden 2010 lopussa taajamassa oli 968 asukasta. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat *
Bjuv

Bjuv on samannimisen Bjuvin kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 6 832 asukasta. Bjuv oli 1970-luvun alun kuntauudistukseen asti kauppala. ==Väestönkehitys== ==Tunnettuja henkilöitä== * Julia Henriksson (s. 2000), pikajuoksija ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kauppalat *
Boden

Boden voi tarkoittaa ainakin seuraavia: ;Henkilönnimenä * Alana Boden (s. 1997), englantilainen näyttelijä * Dieter Boden, saksalainen diplomaatti * Fernand Boden (s. 1943), luxemburgilainen poliitikko * Jens Boden (s. 1978), saksalainen pikaluistelija * Johnnie Boden (s. 1961), englantilainen Boden- vaateliikkeen perustaja * Josh Boden (s. 1986), kanadalainen ammattilaisjalkapalloilija * Margaret Boden (s. 1936), brittiläinen tekoälyn tutkija * Patrik Bodén (s. 1967), ruotsalainen keihäänheittäjä * Paul Boden, kodittomien puolesta työskentelevä aktivisti * Peter Boden (s. 1947), brittiläinen haulikkoampuja ja maailmanmestari * Samuel Boden (1826–1882), englantilainen shakkimestari * Scott Boden (s. 1989), englantilainen jalkapalloilija ;Maantieteellisenä kohteena * Boden, kunta Saksassa * Bodenjärvi, järvi Saksan, Sveitsin ja Itävallan rajalla * Bodenin kunta, kunta Ruotsissa * Boden, Bodenin kunnan keskustaajama Ruotsissa * Bodenin keskusrautatieasema, rautatieliikennepaikka Ruotsissa * Bodenin eteläinen rautatieasema, rautatieliikennepaikka Ruotsissa ;Muissa yhteyksissä * Boden, vaatetusliike * Bodenin matti, Samuel Bodenin mukaan nimetty matti shakkipelissä.
Bollebygd

Bollebygd on samannimisen Bollebygdin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 3 566 asukasta. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat *